2023.2.1.
HU
Az Európai Unió Hivatalos Lapja
L 29/11
A BIZOTTSÁG (EU) 2023/208 RENDELETE (2023. január 27.) az Írország lobogója alatt közlekedő hajók által az ICES 7 alterület 16. funkcionális egységében folytatott, norvég homárra irányuló halászat tilalmáról
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel a közös halászati politika szabályainak betartását biztosító uniós ellenőrző rendszer létrehozásáról szóló, 2009. november 20-i 1224/2009/EK tanácsi rendeletre (1) és különösen annak 36. cikke (2) bekezdésére, mivel: (1)
Az (EU) 2022/109 tanácsi rendelet (2) kvótákat állapít meg a 2022. évre.
(2)
A Bizottsághoz beérkezett információ szerint az Írország lobogója alatt közlekedő, illetve az e tagállamban lajstromozott hajók által az ICES 7 alterület 16. funkcionális egységében ejtett norvéghomár-fogások kimerítették a 2022. évre megállapított halászati kvótát.
(3)
Ezért a szóban forgó állomány tekintetében meg kell tiltani egyes halászati tevékenységeket,
ELFOGADTA EZT A RENDELETET:
1. cikk A kvóta kimerítése Az e rendelet mellékletében megjelölt időponttól kezdve úgy kell tekinteni, hogy Írország az ICES 7 alterület 16. funkcionális egységében a norvég homár állományára nézve kimerítette a 2022.
évi kvótáját.
2. cikk Tilalmak (1) Az Írország lobogója alatt közlekedő, illetve az Írországban lajstromozott hajók a mellékletben megjelölt időponttól nem halászhatnak az 1. cikkben megnevezett állományra.
Tilos különösen a halak felkutatása, valamint a halászesz­ közöknek az adott állomány halászata céljából történő kivetése, kihelyezése vagy fedélzetre húzása.
(2) Az említett hajók által kifogott, az adott állományból származó halak és halászati termékek átrakodása, fedélzeten tartása, fedélzeti feldolgozása, áthelyezése, ketreces tartása, hizlalása és kirakodása az ezen időpont előtt ejtett fogások tekintetében továbbra is engedélyezett.
(3) A szóban forgó hajók által az adott állományból nem szándékosan ejtett fogásokat az 1380/2013/EU európai parlamenti és tanácsi rendelet (3) 15. cikkének megfelelően a halászhajók fedélzetére kell rakni és ott kell tartani, nyilvántartásba kell venni, ki kell rakodni és bele kell számítani a kvótákba.
(1) HL L 343., 2009.12.22., 1. o. (2) A Tanács (EU) 2022/109 rendelete (2022. január 27.) bizonyos halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2022.
évre történő meghatározásáról (HL L 21., 2022.1.31., 1. o.).
(3) Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).